**Peter Bič** (\* 30. august 1975, Košice, Česko-Slovensko)[chýba vhodnejší zdroj] je slovenský hudobník, hráč na gitaru, ktorý začínal v skupine IMT Smile, no v súčasnosti je známy skôr ako líder hudobnej formácie Peter Bič Project.

Hudobná kariéra
---------------

Peter Bič pochádza z hudobníckej rodiny. Hudbe sa venuje viacero jeho príbuzných. Jeho otec bol športovec a hudobník a brat Ivo je tiež hudobník. V začiatkoch kapely Peter Bič Project v nej deväť rokov spieval. Mama bola profesorkou ruštiny a slovenčiny na gymnáziu.

Peter Bič, podobne ako jeho otec, v detstve tiež dosť športoval, venoval sa plávaniu, no jeho snom bolo stať sa hudobníkom. Od malička pod otcovým dohľadom cvičil hru na husle a klavír. Počúval rockové kapely ako AC/DC, Kiss či Deep Purple.

### IMT Smile

Na strednej škole Peter Bič študoval na košickom konzervatóriu, kde mu bol spolužiakom Miro Tásler. Hrávali v školskej kapele, no neskôr sa spolu s Mirovym bratom, Ivanom, stretli v ich skupine IMT Smile. V začiatkoch tejto kapely hrávali aj s vtedy len štrnásťročnou vokalistkou Katarínou Knechtovou.

### Spolupráca s inými hudobníkmi

Neskôr, počas svojej hudobnej kariéry, mal Peter Bič možnosť spolupracovať s hudobníkmi ako je Jana Kirschner, Richard Müller, či s Katkou Korčekovou. V sprievodnej kapele Richarda Müllera bol v čase jeho najväčšej slávy. Bol pri nahrávaní jeho štúdiového albumu *'01* a hral aj na známom koncerte, počas ktorého sa Richard na pódiu vyzliekol do naha.

### Peter Bič Project

*Bližšie informácie v hlavnom článku: Peter Bič Project*
Peter Bič mal viacero vlastných hudobných nápadov, ktoré si ešte v čase pôsobenia v kapele IMT Smile odkladal. V roku 2010 zo skupiny bratov Táslerovcov odišiel. Najprv nahral svoj eponymný album, potom založil vlastnú kapelu, ktorá dostala názov Peter Bič Project. Hneď prvým hitom tohto projektu bol singel „Hey Now", ktorý naspievala vtedajšia speváčka kapely, Dáša Kostovčík, v angličtine. Skupina, aj vďaka v tom čase prevládajúcom anglicky spievanom repertoári, vtedy často vystupovala aj v zahraničí v Dánsku, USA a aj v Poľsku.

Diskografia
-----------

So skupinou IMT Smile
* *Klik-klak* (1996)
* *Valec* (1998)
* *Nech sa páči* (2000)
* *IMT Smile* (2003)
* *Exotica* (2004)
* *Niečo s nami je* (2006)
* *Hlava má sedem otvorov*
* *2010: Odysea dva* (2010)
* *Rodina (album)* (2012)

Sólové albumy
* *Peter Bič* (2010)

So skupinou Peter Bič Project
* *Say It Loud* (2012)
* *Just a Story* (2015)
* *Dream* (2017)
* *Labyrint* (2019)
* *Hlava* (2021)

Referencie
----------

1. ↑   *Peter Bič* [online]. csfd.sk, [cit. 2023-07-19]. Dostupné online.
2. 1 2 3 4 5  DALITO. *Gitarista Peter Bič takmer zomrel. A nie raz. Vie čo je pokora* [online]. 2018-01-12, [cit. 2023-07-19]. Dostupné online.
3. ↑   *Official - Ivo Bič* [online]. www.ivobic.com, [cit. 2023-07-19]. Dostupné online.
4. ↑   *Richard Müller - '01* [online]. 2001-09-24, [cit. 2023-07-19]. Dostupné online. (po anglicky)
5. 1 2   *Peter Bič - Peter Bič* [online]. 2010-05-03, [cit. 2023-07-19]. Dostupné online. (po anglicky)
6. ↑   *Peter Bič Project - Hey Now (Official video HD)* [online]. [Cit. 2023-07-19]. Dostupné online.
7. ↑   *Peter Bič Project* [online]. www.discogs.com, [cit. 2014-11-14]. Dostupné online. (po anglicky)
8. ↑   *Peter Bič Project prichádza s novým singlom All Those Places* [online]. korzar.sme.sk, 27. 9. 2014, [cit. 2014-11-14]. Dostupné online.

| * z
* d
* u
Peter Bič Project |
| --- |
| 
* Peter Bič
* Viktória Vargová
* František Jano
* Martina Timková
* Eduard Kiss
* Rastislav Boroš**Bývalí členovia:**
* Dáša Kostovčík
* Matúš Pavlík
* Ivo Bič
* Jozef Zima
* Vlado Čekan
* Zoli Tóth

 |
| Štúdiové albumy | 
* *Say It Loud*
* *Just a Story*
* *Dream*
* *Labyrint*
* *Hlava*

 |
| Single | 
* „Hey now"
* „Thinking about you"
* „All Those Places"
* „Where did you go"
* „Skúšame sa nájsť"
* „Z výšky"
* "Nedívaj sa tak"
* „Láva"
* „Čoskoro"
* „Stoj"

 |